Diari Oficial de la Generalitat Valenciana


Sumari del DOGV 3899, del 18-12-2000 (2000/9471)

RESOLUCIÓ de 14 de novembre de 2000, de la Direcció General d'Ordenació i Innovació Educativa i Política Lingüística, per la qual es resol la convocatòria d'ajudes de l'acció descentralitzada del Programa Sòcrates de la Unió Europea: Lingua Acció E. Projectes Educatius Conjunts per a l'aprenentatge de llengües.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3899

Data del DOGV
:   18-12-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/9471


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 14 de novembre de 2000, de la Direcció General d'Ordenació i Innovació Educativa i Política Lingüística, per la qual es resol la convocatòria d'ajudes de l'acció descentralitzada del Programa Sòcrates de la Unió Europea: Lingua Acció E. Projectes Educatius Conjunts per a l'aprenentatge de llengües. [2000/M9471]
  
Per l'Ordre de la Conselleria de Cultura, Educació i Ciència d'1 d'octubre de 1999 (DOGV núm. 3.604 de 14.10.1999) es convocaren les ajudes de l'acció descentralitzada del Programa Sòcrates de la Unió Europea: Lingua, Acció E. Projectes Educatius Conjunts per a l'aprenentatge de llengües.
  
Ateses les reclamacions, vista la proposta de la comissió de selecció, per delegació del conseller, segons la disposició final primera de la dita ordre, esta direcció general resol:
  
Primer
  
Concedir ajudes, per la quantia indicada en euros, per a la realització de projectes educatius conjunts per a l'aprenentatge de llengües, dins del marc del programa Lingua, Acció E, als centres que figuren en l'annex I.
  
Segon
  
Admetre les renúncies a les ajudes per a la realització de projectes educatius conjunts per a l'aprenentatge de llengües dins del marc del programa Lingua, Acció E, dels centres que figuren en l'annex II.
  
Tercer
  
Excloure les sol·licituds d'ajudes per a la realització de visites preparatòries, dins del marc del programa Lingua Acció E. Projectes Educatius Conjunts per a l'aprenentatge de llengües, dels centres que figuren en l'annex III, pels motius indicats en cada cas.
  
Quart
  
Admetre les renúncies a les ajudes per a la realització de visites preparatòries dins del marc del programa Lingua Acció E. Projectes Educatius Conjunts per a l'aprenentatge de llengües, dels centres figuren en l'annex IV.
  
Contra la present resolució, que no posa fi a la via administrativa, els interessats podran interposar recurs d'alçada davant el conseller de Cultura i Educació, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, conforme disposa l'article 114 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, sense perjudici que puga exercir qualsevol altre dret que estime procedent.
  
València 14 de novembre de 2000.- El director general d'Ordenació i Innovació Educativa i Política Lingüística: Josep Vicent Felip i Monlleó.